b'\n_START_ARTICLE_\nSkyting under Sommer-OL 2012 \xe2\x80\x93 Skeet kvinner\n_START_SECTION_\nHistorisk seier\n_START_PARAGRAPH_\nAmerikanske Kim Rhode var forh\xc3\xa5ndsfavoritt, og startet med \xc3\xa5 skyte treff p\xc3\xa5 de f\xc3\xb8rste 65 duene . Hun endte med 74 av 75 og ny olympisk rekord p\xc3\xa5 sin innledende skyting, og var med det 4 treff foran n\xc3\xa6rmeste konkurrent f\xc3\xb8r finalen. I finalen skj\xc3\xb8t hun perfekte 25 av 25 duer og tangerte med det verdensrekorden, samtidig som hun satte olympisk rekord . Hun var hele 8 treff foran s\xc3\xb8lvmedaljevinner Wei Ning fra Kina, mens b\xc3\xa5de Danka Bartekov\xc3\xa1 fra Slovakia og Marina Belikova fra Russland hadde 90 treff og m\xc3\xa5tte i omskyting om bronsemedaljen, hvor Bartekov\xc3\xa1 vant._NEWLINE_Kim Rhode ble med denne seieren den f\xc3\xb8rste amerikanske ut\xc3\xb8veren i en individuell idrett som har tatt medalje i fem OL p\xc3\xa5 rad.'